

**LATVIJAS REPUBLIKA**

**SALACGRĪVAS NOVADA DOME**

Reģ.Nr.90000059796, Smilšu ielā 9, Salacgrīvā, Salacgrīvas novadā, LV – 4033;

tālrunis sekretārei: 64 071 973; fakss: 64 071 993; *e*-pasts: [dome@salacgriva.lv](mailto:dome@salacgriva.lv)

Salacgrīvā

**APSTIPRINĀTI**

ar Salacgrīvas novada domes

16.08.2017. lēmumu Nr.294

(protokols Nr.11; 16.§)

**SALACGRĪVAS MĀKSLAS SKOLAS**

**IZGLĪTOJAMO UZŅEMŠANAS NOTEIKUMI**

*Izdots saskaņā ar Valsts pārvaldes iekārtas likuma*

*72. panta pirmās daļas 2. punktu,*

*Salacgrīvas Mākslas skolas nolikumu*

1. Salacgrīvas Mākslas skolas izglītojamo uzņemšanas noteikumi ( turpmāk tekstā – noteikumi) nosaka izglītojamo uzņemšanas prasības – Salacgrīvas Mākslas skolā (turpmāk tekstā - Skola), iestājpārbaudījumu prasības un dokumentu pieņemšanas kārtību.
2. Izglītojamo uzņemšana notiek:

2.1. profesionālās ievirzes izglītības programmās “*Vizuāli plastiskā māksla*” ;

2.2. interešu izglītības programmā ” *Ievads vizuāli plastiskajā mākslā*”

3. Mācību ilgums 7 gadi profesionālās ievirzes izglītības programmā.

4. Izglītojamo skaitu profesionālās ievirzes izglītības programmās nosaka valsts mērķdotāciju apmērs un pašvaldības finansējums.

5. Izglītojamo skaitu Interešu izglītības programmā nosaka pašvaldības finansējums un Skolas direktors.

6. Uzņemšana Skolā profesionālās ievirzes programmā un interešu izglītības programmā notiek katru gadu jūnija sākumā un augusta beigās

7. Informācija par uzņemšanu tiek publiskota Salacgrīvas novada izglītības iestādēs, Salacgrīvas novada domē, interneta vietnēs un drukātajā presē vienu mēnesi pirms iestājpārbaudījumiem

8. Uz brīvajām vietām Skola var izsludināt papildus uzņemšanu līdz 01. oktobrim.

9. Izglītojamo uzņemšana notiek :

9.1. 1. klasē sākot ar pamatizglītības programmas 2.klasi;

9.2. interešu izglītības programmā no 5 gadu vecuma.

|  |  |
| --- | --- |
| 10. | Izglītojamo uzņemšana Skolā notiek, pamatojoties uz uzņemšanas komisijas lēmumu un Skolas direktora rīkojumu.  10.1. Skolas direktora apstiprinātā uzņemšanas komisija pārbauda izglītojamā atbilstību izglītības programmas uzsākšanai- māksliniecisko uztveri- ritma, krāsu, proporciju izjūtu;  10.2. Skolas uzņemšanas komisija ir tiesīga izvērtēt izglītojamā zināšanu līmeņa atbilstību konkrētās klases izglītības programmu prasībām. |
| 11. Stājoties Skolā, iesniedzami šādi dokumenti:   * + - direktoram adresēts vecāku iesniegums;     - dzimšanas apliecības kopija;     - aizpildīts līgums divos eksemplāros- pa vienam katrai līgumslēdzēja pusei. | |

*Noteikumi „ Salacgrīvas Mākslas skolas izglītojamo uzņemšanas noteikumi” apspriesti un pieņemti Skolas Pedagoģiskās padomes sēdē 2017.gada 29. maijā, protokols Nr. 3-10/3.*

Salacgrīvas novada domes

priekšsēdētājs Dagnis Straubergs